CELEX: 62012CN0383
Language: mt
Date: 2012-08-08 00:00:00
Title: Kawża C-383/12: Appell ippreżentat fit- 8 ta’ Awwissu 2012 minn Environmental Manufacturing LLP mis-sentenza tal-Qorti Ġenerali (Ir-Raba’ Awla) mogħtija fit- 22 ta’ Mejju 2012 fil-Kawża T-570/10 — Environmental Manufacturing LLP vs L-Uffiċċju għall-Armonizzazzjoni fis-Suq Intern (Trade marks u Disinni)

27.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 331/13
            
         
      Appell ippreżentat fit-8 ta’ Awwissu 2012 minn Environmental Manufacturing LLP mis-sentenza tal-Qorti Ġenerali (Ir-Raba’ Awla) mogħtija fit-22 ta’ Mejju 2012 fil-Kawża T-570/10 — Environmental Manufacturing LLP vs L-Uffiċċju għall-Armonizzazzjoni fis-Suq Intern (Trade marks u Disinni)
      (Kawża C-383/12)
      (2012/C 331/21)
      Lingwa tal-kawża: l-Ingliż
      
         Partijiet
      
      
         Appellanti: Environmental Manufacturing LLP (rappreżentanti: S. Malyniez, Barrister, M. Atkins, Solicitor, K. Shadbolt, avukat speċjalizzat fit-trade marks)
      
         Partijiet oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni), Société Elmar Wolf
      
         Talbiet tal-appellanti
      
      
                  —
               
               
                  tannulla s-sentenza tal-Qorti Ġenerali (Ir-Raba’ Awla) mogħtija fit-22 ta’ Mejju 2012 fil-Kawża T-570/10 u tiddeċiedi b’mod definittiv dwar il-kawża.
               
            
                  —
               
               
                  tikkundanna lill-UASI u lill-intervenjenti għall-ispejjeż.
               
            
         Aggravji u argumenti prinċipali
      
      F’konformità mas-sentenza tas-27 ta’ Novembru 2008, Intel Corporation (C-252/07, Ġabra 2008 p. I-8823), il-prova li l-użu tat-trade mark sussegwenti tikkawża dannu jew tista’ tikkawża dannu lill-karattru distintiv tat-trade mark preċedenti tirrikjedi li jiġi ppruvat li hemm xi biddla fl-aġir ekonomiku tal-konsumatur medju tal-prodotti jew tas-servizzi li għalihom it-trade mark preċedenti hija rreġistrata wara l-użu tat-trade mark sussegwenti jew riskju serju li tibdil bħal dan iseħħ fil-futur. Il-Qorti Ġenerali, b’mod żbaljat, ma talbitx għal din il-prova, iżda kkonkludiet li kien biżżejjed li sempliċiment it-trade mark preċedenti ddgħajjef il-kapaċità ta’ din it-trade mark li tidentifika l-prodotti jew is-servizzi li għalihom hija rreġistrata u użata bħala li joriġinaw mill-proprjetarju tal-imsemmija trade mark, peress li l-użu tat-trade mark sussegwenti jwassal għat-tnaqqis gradwali mis-saħħa tal-identità tat-trade mark preċedenti u tal-influwenza tagħha fuq il-pubbliku.